*Kanonstøperi ved Julitabroeck i Södermanland*
*Skogsmotiv med vannmølle* av Allaert van Everdingen (ca. 1650) Oljemaleri på lerret, 73 x 61,5 cm Wallraf-Richartz Museum i Köln
*Måneden august (Virgo): Innhøstningen*
Allaert van Everdingen: landskap med fossefall
**Allaert van Everdingen** (døpt 18. juni 1621, gravlagt 8. november 1675) var en nederlandsk maler og grafiker. Som grafiker arbeidet han med teknikkene etsning og mezzotint.

Epoken han virket i har senere blitt kjent som den nederlandske gullalderen. Han regnes som den første maleren som fremstilte norske landskap. J.C. Dahl omtalte Everdingen som sitt viktigste forbilde og far til norsk landskapsmaleri. Everdingen baserte maleriene på skisser og tok seg deretter friheter i fremstillingen blant annet tilføyde han borger (som knapt fantes i Norge) og han satte fjell eller grantre i bilda for å forbedre komposisjonen.

Biografi
--------

Allaert van Everdingen ble født i Alkmaar der hans far Pieter van Everdingen var notarius. Også Allaerts eldre brødre Jan van Everdingen og Caesar van Everdingen ble malere. Allaerts biograf Arnold Houbraken lærte han malerkunsten på 1630-tallet og tidlig på 1640-tallet, først hos Roelandt Savery i Utrecht, og deretter hos Pieter de Mojlin i Haarlem. En gang etter 1652 slo han seg ned i Amsterdam, der han døde i 1675.

«Skandinaviske fossefall»
-------------------------

I 1644-1645 besøkte Van Everdingen Norge og Sverige, en reise som skulle få stor betydning for ham som kunstner. Ifølge Houbraken var Norgesbesøket ikke planlagt, men foranlediget av at skipet han reiste med på vei til Østersjøen kom ut for en alvorlig storm og søkte ly i norsk havn.[] I likhet med Frans Post ble Van Everdingen inspirert til å lage skisser av det norske landskapet. Han besøkte blant annet Risør og Langesund. Hans annoterte tegninger dokumenterte besøk langs den norske sørøstkysten frem til Bohuslän og Göteborg-området i Vest-Sverige. Disse skissene, som han senere brukte som forelegg for studiomalerier, ble svært populære i Nederland, og «skandinaviske fossefall» ble betegnelsen på en egen genre som Van Everdingen og Jacob van Ruysdael var de fremste eksponentene for.[] Flere av hans motiver fra Skandinavia befinner seg i dag i Danmark, henholdsvis i Statens Museum for Kunst i København og på Gavnø Slot på øya Gavnø.

Allaert van Everdingen giftet seg i Haarlem den 21. februar 1645 med Janneke Brouwers, og vi vet derfor at Skandinavia-besøket senest ble avsluttet i februar dette året.

Referanser
----------

1. ↑   Archive of Fine Arts, cs.isabart.org, abART person-ID 13498, besøkt 1. april 2021[Hentet fra Wikidata]
2. ↑   Gemeinsame Normdatei, besøkt 15. desember 2014[Hentet fra Wikidata]
3. ↑   Kunstindeks Danmark, «Allaert van Everdingen», Kunstindeks Danmark kunstner ID 174[Hentet fra Wikidata]
4. ↑   Gemeinsame Normdatei, GND-ID 12091008X, besøkt 14. august 2015[Hentet fra Wikidata]
5. ↑   British Museum person-institution thesaurus, «Allart van Everdingen», British Museum-ID 26675[Hentet fra Wikidata]
6. ↑   Union List of Artist Names, «Allart van Everdingen», ULAN 500115159[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑   Union List of Artist Names, ULAN 500115159, utgitt 18. august 2020, besøkt 21. mai 2021[Hentet fra Wikidata]
9. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 25. februar 2016[Hentet fra Wikidata]
10. ↑  Allaert van Everdingen i RKDs database
11. ↑  Den fyrste til å måle norske landskap. *Dag og Tid*, 13. mai 2022, s. 16.

Litteratur
----------

Marius Hauge: En hollender i vår kunsthistorie. Allart van Everdingens grafikk fra Norge. 1999. ISBN 82-995114-0-2

Eksterne lenker
---------------

* (en) Allaert van Everdingen – kategori av bilder, video eller lyd på Commons Rediger på Wikidata

* (en) Allaert van Everdingen – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** Nationalencyklopedin **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BPN **·** ULAN **·** BNE **·** KulturNav **·** Discogs
 |